Deirdre Hansen er knýtt at Fjarnám sum yrkis- og lestrarvegleiðari. Ger eina avtalu um vegleiðing við at ringja á tlf. 288743 ella nýtlsu av lestrarumstøðum við at skriva til fjarnam @ fjarnam. fo Fjarnám bjóðar tær sum borgara í Klaksvíkar kommunu vegleiðing í spurningum í samband við yrkis (arbeiðs)-og lestrarvegleiðing. Ivast tú í at fara undir útbúgving, tørvar tær uppstigan ella avbjóðingar av onkrum slag, kennir tú teg uppsteðgaðan, vilt tú mennast, ivast tú í, hvørjum tú vilt arbeiða við, ert tú lesandi og hevur trupulleikar av onkrum slag, so er hetta nakað, ið Deirdre fegin vil vegleiða tær í og er útbúgvin til. Tú ert eisini vælkomin at nýta lestrarhølir okkara í styttri tíðarskeið í samband við uppgávurskriving ella líknandi. Her kanst tú samskifta við onnur lesandi og fáa vegleiðing í uppgávuspurningum, umframt at sparring og samstarv við íverksetar og vinnulívið hevur víst seg at rigga ótrúliga væl. Gongdin í samfelagnum seinastu árini hevur verið merkt av, at fólk flyta úr útjaðaranum og Føroyum sum heild í styttri og longri tíðarskeið at fáa útbúgving og førleikamenning. Fjarnám varð stovnað í 2013 av Klaksvíkar kommunu fyri at geva borgarum sínum møguleika fyri útbúgving og førleikamenning í nærumhvørvinum. Í samstarvi við Íverksetarahúsið varð farið at skipa eitt lestrarumhvørvi í gomlu skrivstovuni hjá Kjølbro á Garðavegi 57, har Íverksetarahúsið eisini heldur til. Fjarnám varð alment opið 10. desember 2013 og byrjaði at kunna um fjarlestrarmøguleikar í januar 2014. Um ársskiftið 2014/15 varð íløga gjørd í nýggja og framkomna tøkni til tess at kunna vera í Klaksvík og fylgja undirvísing, fyrilestrum, fundum og øðrum umvegis internetið. Útgerðin hevur verið brúkt til at fylgja undirvísing í Føroyum og aðrastaðni, umframt at próvtøkur eisini hava verið hildnar í Íverksetarahúsinum umvegis internetið. Hølini og útgerðin hjá Fjarnámi verða nógv brúkt á Fróðskaparsetrinum av læraralesandi, námsfrøðilesandi, umframt av fólki, sum lesa uttanlands og sum hava verið heima í styttri tíðarskeið. Frá februar 2015 er samstarvið við Fróðskaparsetrið víðkað til eisini at fevna um undirvísing í løgfrøði. Í stýrinum fyri Fjarnám sita Óluva Klettskarð, forkvinna, Eyðstein Poulsen, næstformaður, og Maiken Skarðenni, stýrislimur. Tiltakið er eitt upplagt høvi hjá útisetum at hoyra um møguleikarnar fyri at búseta seg og virka í økinum. Ungi klaksvíksingurin Rógvi Biskopstø, sum í dag starvast hjá Christian í Grótinum samtakinum, fer at greiða frá sínum royndum at samstarva við vinnuna í lestrartíðini, og hvussu hetta kann gagna bæði vinnuni og tí lesandi. Kommunan vónar at tiltakið kann skapa tilvit um vinnuna, virksemi og mentanartilboð í økinum, men ynskir samstundis eisini at geva útisetum møguleika at koma til orðanna, og tí verður møguligt á tiltakinum at seta spurningar umvegis netið, sum Jógvan Skorheim eftirfylgjandi svarar. Á tiltakinum kanst tú eisini tryggja tær pláss til Føroya størsta tónleikatiltak, tí Summarfestivalurin burturlutar fimm atgongumerki millum luttakararnar. Tiltakið byrjar við [...] Um tiltakið Hevur tú eitt hugskot, eina verkætlan ella eina fyritøku? Herfyri var nýggjur menningardepil fyri føroyskar íverksetarar settur á stovn á Sendistovuni á Norðuratlantsbryggjuni. So hugsar tú um at gerast sjálvstøðugur, ella hevur tú egna fyritøku, og hevur brúk fyri at fáa greiðu á ymiskum viðurskiftum, hevur tú møguleika at koma á staðið og fáa ráðgeving og svar uppá flestu spurningar í hesum sambandi. Tíð (Fríggjadag) 15: 00-17: 00 Fyriskipari Íverksetarahúsið & Vinnuframi 26 apr 19: 00-20: 30 Íverksetan á ferð á Tvøroyri Um tiltakið Hevur tú eitt hugskot, eina verkætlan ella eina fyritøku? Tiltakið byrjar við at Íverksetarahúsið stutt greiðir frá hvørja ráðgeving Íverksetarahúsið kann geva, og Vinnuframi kunnar um møguleikar fyri stuðli. Við tiltakinum vilja Íverksetarahúsið og Vinnuframi nevniliga geva íverksetarum og vinnurekandi, sum sita runt umkring í landinum, møguleika til andlit-til-andlit ráðgeving á staðum. Øll eru hjartaliga vælkomin.